
“আধুনিক সাহিত্যে মাত্র দু'জন কবির মধ্যে আমরা সত্যিকার মৌলিকতার সন্ধান পেয়েছি। তাঁরা 

সত্যেন্দ্রনাথ ও নজরুল। নজরুল কবি- প্রতিভাবান মৌলিক কবি। রবীন্দ্রনাথের আওতায় নজরুলের 

প্রতিভা পরিপুষ্ট হয় নি। তাই রবীন্দ্রনাথ তাঁকে কবি বলে স্বীকার করেছেন।”১ 
_কবি কাজী নজরুল ইসলাম সম্পর্কে প্রফৃল্নচন্দ্র রায়ের এই মন্তব্যে কোনো সহৃদয় পাঠক মতান্তর পোষণ 
করবেন না। আধুনিক বাংলা কবিতার জগতে “বিদ্রোহী কবি” হিসাবে নজরুল ইসলামের পরিচিতি সর্বজন 
বিদিত। তবে তাঁকে শুধুমাত্র “বিদ্রোহী কবি”র আখ্যায় ভূষিত করলে মতান্তর সৃষ্টি হওয়ায় স্বাভাবিক। কারণ 
তাঁর কবি জীবনের শুরু থেকে শেষ পর্যন্ত সামগ্রিক মূল্যায়ন করলে দেখা যাবে বিদ্রোহ' বিষয়টি তাঁর কিছু 
কাব্যের সঙ্গে ওতপ্রোতভাবে জড়িত। কিন্তু তাই বলে সকল কাব্যের বিষয়ই “বিদ্রোহ" নয়। প্রেম ও প্রকৃতি 
চেতনার প্রকাশও তাঁর কোনো কোনো কাব্যের মধ্যে লক্ষ করা যায়। সুশীলকুমার গুপ্ত নজরুলের কাব্যগুলির 
রাজনীতি, ধর্মনীতি প্রভৃতি বিষয়বস্তকে আশ্রয় করে কবির বিক্ষোভ, নৈরাশ্য ও হতাশার প্রকাশ ঘটেছে। 


পর্ব-১, সংখ্যা-২, নভেম্বর রম ২০২৪ অঅ ত্দ পপ ১৯৫ 


কাজী নজরড্ল ইসলামের 'বাতায়ন-পাশে ওবাক তরদ্র.. তাপস মওল 
“দোলন-চাঁপা”, “ছায়ানট”, “পুবের হাওয়া” “সিন্ধু-হিন্দোল” ও “ক্রবাক'-এ প্রকাশিত হয়েছে কবির মানবিক 
প্রেম, বাৎসল্য ও প্রকৃতি প্রেম। আর পচিত্তনামা” ও “মরু-ভাক্কর” হল জীবনী বিষয়ক কাব্যগ্রন্থ। 
কাজী নজরুল ইসলামের কৰি জীবনের প্রায় শেষ পর্যায়ের শ্রেষ্ঠ প্রেমমূলক কাব্যগুলির মধ্যে অন্যতম 
হল চক্রবাক'১৯২৯)। এই কাব্যের একটি বিখ্যাত কবিতা--বাতায়ন-পাশে গুবাক তরুর সারি”। কবিতাটি 
কালিকলম” পত্রিকায় ১৩৫৫ বঙ্গাব্দের চৈত্র সংখ্যায় প্রকাশিত হয়েছিল। পরে চচক্রবাক” কাব্যগ্রন্থে ও 
“সঞ্চিতা” কবিতা সংকলনের অন্তর্ভূক্ত হয়ে প্রকাশিত হয়। কবিতাটি রচনার পূর্ব ইতিহাস সম্পর্কে শোনা 
যায় কৰি চট্টগ্রামে হাবীবুল্লাহ বাহার ও সামসুন্নাহারদের বাড়িতে আতিথ্য গ্রহণের জন্য গেলে পূর্ব বাংলার 
অতি স্বাভাবিক প্রাকৃতিক পরিবেশ কবিকে মুগ্ধ করে। কবি যে ঘরে থাকতেন তার জানালার পাশে পুকুর 
পাড়ে থাকা সুপারি গাছের সঙ্গে কবির নীরব সখ্যতা গড়ে উঠেছিল। তাই আসন্ন বিদায় মুহূর্তে কৰি পূর্ব 
বাংলার মনমুগ্ধকর প্রাকৃতিক পরিবেশের সেই সখ্যতা ভূলতে না পারার জন্যই প্রকৃতি-প্রেম ও হৃদয়াবেগের 
হল প্রেম-বিরহ। আলোচ্য কবিতাটিতেও সেই সুরই অনুভূত হয়। এখানে কবি প্রকৃতির মধ্যে প্রিয়াকে 
একাকার করে দেখেছেন। তাই এই কবিতায় বিদ্রোহী কবির কোদও টঙ্কার শোনা যায় না। তার পরিবর্তে 
“এখানে ওঠে সারেঙগীর টৃটাং, গজলের গুনগুনানি; আছে সজল মেঘের ছায়া, কর্ণফুলীর ছলছল 
ব্যথা, চক্রবাক-চক্রবাকীর মুখর বিরহ।”২ 


“বাতায়ন-পাশে গুবাক তরুর সারি” কবিতাটি যেন চক্রবাক' কাব্য গ্রন্থের প্রতিনিধি স্থানীয় কবিতা। 
“বিদ্রোহী কবি” নজরুল ইসলামের কাব্য সাধনায় প্রেমের কবিতার পরিমাণ বিস্ময় উৎপাদন করে। কিন্তু 
যাঁরা নজরুলের জীবন সম্পর্কে অবহিত তাঁরা এর স্বাভাবিকতায় সন্ধিহান হন না। কবি নীরেন্দ্রনাথ চক্রবর্তী 
বিদ্রোহী প্রেমিক” হিসাবে কবি নজরুল ইসলামের মূল্যায়ন করতে গিয়ে বলেছেন_ 

“এখন খুব স্পষ্ট গলায় বলা দরকার যে, বিদ্রোহ তাঁর কবিতার একটি বৃহৎ লক্ষণ বটে, কিন্তু 
একমাত্র লক্ষণ নয়। তাঁর কবিতার আর একটি প্রধান উপাদান ভালবাসা। তাঁর মতন এতটা 
জোরালো রোল তুলে সম্ভবতঃ আর কেউ কখনও বিদ্রোহের দামামা বাজাননি। ঠিক কথা। কিন্তু 
প্রেমের কথাই বা তাঁর মতন এমন মধুর গলায় আর ক'জন কবি বলতে পেরেছেন? অনেকের 
ধারণা বিদ্রোহী কিংবা যোদ্ধার গলায় প্রেমের কথা ঠিক মানায় না। খুবই ভুল ধারণা। যোদ্ধারাই 
সম্ভবতঃ শ্রেষ্ঠ প্রেমিক। পৃথিবীর যাবতীয় মহাকাব্য তার প্রমাণ দেবে। 

মাস কয়েক আগেকার কথা। রেডিয়োতে “বঙ্গ আমার, জননী আমার" অনুষ্ঠানে নজরুল-গীতি 
শুনছিলাম। দু'রকমের গানই সেদিন গাওয়া হল। বীরত্বব্যঞ্জক এমন গান, যা শুনলে কাপুরুষের 
রক্তেও আগুন ধরে যায়। তার পাশাপাশি এমন মিঠে গজল, যা শুনলে বীরপুরুষের চক্ষুও একটি 
ললিত স্বপ্নের নেশায় আপনা থেকেই বুজে আসে। এই হ'ল নজরুলের ষোল-আনা পরিচয়। আট 
আনা বিদ্রোহ, আট আনা ভালবাসা।”ও 


কবি নজরুল ছিলেন যৌবন উচ্ছ্বাসে ভরপুর একজন প্রাণবন্ত মানুষ। তাঁর ব্যক্তিজীবনে বারবার প্রেম 
এসেছিল। স্বাভাবিক কারণেই কবির সব প্রেমানুভূতি স্বীকৃতির যোগ্য ছিল না। কবির প্রেমাকুতিও সর্বক্ষেত্রে 
মিলনধন্য হয়নি। বরং বলা যায় নজরুলের প্রেমানুভাবে বিরহ বেদনা চিরলগ্ন ছিল। পরিণামে তাঁর অজজ্র 
কবিতায় ও গানে প্রেমের বিষন্ন বেদনাকে কবি রূপদান করেছিলেন। “বাতায়ন-পাশে গুবাক তরুর সারি, 
কবিতাটি আপাত দৃষ্টিতে প্রকৃতি বিষয়ক কবিতা। কবির সংক্ষিপ্ত প্রবাস জীবনে দীঘল সবৃজ সূপারি বৃক্ষরা 
কবির বাতায়ন পথে নিত্য দৃষ্ট হত। আর সেই চকিত চাউনির মধ্যদিয়ে কবিচেতনায় আন্দোলিত সুপারি 
বৃক্ষের সারি বিশেষ প্রভাব বিস্তার করেছিল। কবির চোখে এরা পরিয়ে দিয়েছিল মায়া কাজল। প্রবাস 


পর্ব-১, সংখ্যা-২, নভেম্বর, ২০২৪ আত্মদীপ ১৯৬ 


কাজী নজরচ্ল ইসলামের 'বাতায়ন-পাশে ওবাক তরছ্র.. তাপস মওল 


জীবনের শেষে এই মিলন মেলা ভাঙবার দিনে কবিচিত্ত বেদনায় টনটন করে উঠেছিল। কবি তাঁর 
হৃদয়ানুভবকে স্পষ্ট ভাষায় প্রকাশ করলেও মুক তরুর কাছ থেকে উপযুক্ত প্রত্যুত্তর পাননি। তাই এক 
অচরিতার্থ ভালোবাসার বেদনা নিয়ে কবি বিদায় প্রার্থনা করেছেন। 


প্রিয়া সংগুপ্ত হয়ে আছেন। গুবাক তরুর সারি আর কবির গোপন প্রিয়ার স্মৃতি এই কবিতায় মিলেমিশে 
একাকার হয়ে গেছে। কবির ভাষায় 

মনে হত যেন তারি কণ্ঠের আবেদন সকাতর। 

তোমার দেহেরই মতন দীঘল তাহার দেহের রেখা। 


তব ঝির্-ঝির্‌ মির্-মির্‌ যেন তারি কুষ্ঠিত বাণী, 
_তোমার পাখার হাওয়া 
তারি অঙ্গুলি-পরশের মত নিবিড় আদর ছাওয়া!”5 


একটু স্পর্ধার প্রকাশ ঘটলেও একথা বলা অন্যায় হবে না যে, প্রেমের কবিতা হিসাবে “বাতায়ন-পাশে গুবাক 
তরুর সারি” কবিতাটি সংকীর্ণ অর্থে প্রেমবৈচিত্তে”র কবিতা। শ্রীরপ গোস্বামী তাঁর 'উজ্্বলনীলমণি" গ্রন্থে 
“প্রেমবৈচিন্তে”র সংজ্ঞা দিতে গিয়ে বলেছেন-_ 

পপ্রিয়স্য সন্নিকর্ষেহপি প্রেমোৎকর্ষ-স্বভাবতঃ। 

যা বিশ্মেষধিয়ার্তিস্তৎ প্রেমবৈচিত্ত্যমুচ্যতে।”€ 

(উজ্ভ্বলনীলমণি, শূঙ্গারভেদ প্রঃ ১৫/১৪৭) 
অর্থাৎ প্রেমের উৎকর্ষতা বশত প্রিয়ের অতি সন্নিকটে থেকেও বিরহ জনিত কারণে যে আর্তি তাই হল 

প্রেমবৈচিন্ত। আলোচ্য কবিতাটিতেও কবি গুবাক তরু বা গোপন প্রিয়ার নিকটবতী থেকেও প্রেমোৎকর্ষতা 
বশত বিরহ চেতনাতেই আচ্ছন্ন হয়েছেন। তবে বৈষ্ণব পদাবলি*র প্রেমবৈচিত্তের সঙ্গে এর তফাতটুকুও 
লক্ষণীয়। সেখানে পূর্ণ মিলনের মুহুর্তে অনতিক্রম্য বিচ্ছেদ বেদনা জাগ্রত হয় কিন্তু বর্তমান কবিতায় সেই 
পূর্ণ মিলন অনুপহ্থিত। কবির আক্ষেপ 

“জানি _মুখে মুখে হবে না মোদের কোনোদিন জানাজানি, 

বৃকে বৃকে শুধু বাজাইবে বীণা বেদনার বীণাপানি!”৬ 


“বাতায়ন-পাশে গুবাক তরুর সারি” কবিতাটির অনন্যতা এইখানে যে বাতায়নবর্তিনী সারিবদ্ধ গুবাক 
তরুর প্রতি কবির হৃদয়-ভাবনা উৎসারিত হলেও তারই মধ্য দিয়ে কবির এক গোপন নীরব প্রিয়ার উপস্থিতি 
স্পষ্ট অনুভব করা যায়। অথচ সেই একান্ত মানবিক অভিজ্ঞতার স্পর্শে কবির রোমান্টিক প্রকৃতি-প্রেমের 
জলবিশ্বটি ভেঙে যায়নি। ষোলোটি স্তবকে বিধৃত এই কবিতাটির প্রথম স্তবকে কবি তাঁর নিশীথ জাগার 
সাথীর কাছে বিদায় প্রার্থনা করেছেন। আসন্ন বিচ্ছেদের বাস্তব পটভূমিতে দাঁড়িয়ে কবি বলেছেন _ 

“আজ হ'তে হ'ল বন্ধ আমার জানালার ঝিলিমিলি, 
আজ হ'তে হ'ল বন্ধ মোদের আলাপন নিরিবিলি!...৮”* 

কবিতাটির দ্বিতীয় স্তবকে আসন্ন বিচ্ছেদের মুহূর্তটি এক অসাধারণ প্রাকৃতিক চিত্রকল্পে রূপময় হয়ে 
উঠেছে। মিলনের নৈকট্যময় রাত্রির অবসানে চাঁদ যখন পাণ্ুর অন্ধকারে এলোচুল সংস্কৃত করে দূর বনান্তে 
পর্ব-১, সংখ্যা-২, নভেম্বর, ২০২৪ আত্মদীপ ১৯৭ 


কাজী নজরড্ল ইসলামের 'বাতায়ন-পাশে ওবাক তরদ্র.. তাপস মওল 


প্রায় বিলীন, সে সময় কবি তাঁর বেদনাতপ্ত ললাটে অনুভব করেছেন হৃদয়ের মৃদু ব্যজন। তৃতীয় স্তবকে 
রাত্রির স্বপ্ন শেষে কবি চোখ মেলে চেয়ে দেখেছেন তাঁর শয্যাপ্রান্তে যেন নিস্পন্দ নয়ন মেলে দাঁড়িয়ে আছে 
গুবাক তরুর সারি। চতুর্থ স্তবকে কবি গুবাক তরুর শ্রেণিকে তাঁর পীড়িত চিত্তের শুশ্রষাকারিনী রূপে প্রত্যক্ষ 
করেছেন। আর পঞ্চম ও ষষ্ঠ স্তবকে দেখা যায় নিশীথ জাগরণের মুহূর্তে এই গুবাক তরুর সারি যেন 
তাদের আন্দোলিত পত্রপুঞ্জ নিয়ে কবির বেদনা-বিধুর চিত্তে সুশীতল শুশ্রুষা প্রসারিত করে দিত। বিরহ 
তাপিত কবিচিন্তে শ্যামলী প্রিয়ার রূপাবয়ব নিয়ে এই গুবাক তরুর শ্রেণি কবিকে নিয়ত সঙ্গদান করত। সপ্তম 
ও অষ্টম স্তবকে কবি গুবাক তরুর রূপকে তাঁর গোপন প্রেম হতাশাকেই বুঝি ভাষারূপ দিয়েছেন। কবির 
সাথীর দিকে হাত বাড়িয়ে দিয়েছেন কিন্তু সেই হাত কেউ ধরেনি। অর্গলিত বাতায়নে ঠেকে তা বারবার 
ফিরে এসেছে। আমরা অনুমান করতে পারি এই রুদ্ধ বাতায়ন আসলে সমাজ শাসনের প্রতীক। আমাদের 
সমাজে মানবিক আবেগ অনেক ক্ষেত্রেই সমাজ শাসনে প্রতিহত হয়। কবি নজরুল ইসলাম তাঁর জীবনে যে 
স্বীকৃতি লাভে তিনি ব্যর্থ হয়েছেন। সামাজিকতার নানা বাধা দুজনেরই হৃদয়ের ভাব বিনিময়ের বাতায়ন 
পথকে রুদ্ধ করেছে। এই অচরিতার্থ প্রেমের বেদনা নিয়ে সমাগত বিদায় লগ্নে কবির মনে আকুতি 
জেগেছে। তাইতো কবিতাটির নবম স্তবকের প্রথমেই কৰি বলেছেন _ 

“__ আজি বিদায়ের আগে 

আমারে জানাতে তোমারে জানিতে কত কি যে সাধ জাগে! 

মর্মের বাণী শুনি তব, শুধু মুখের ভাষায় কেন 

জানিতে চায় ও বুকের ভাষারে লোভাতুর মন হেন!”৮ 


কবির হৃদয়ে এই মিলনাবেগ উচ্ছলিত হয়ে উঠলেও কবি তাঁর জীবনের অদৃষ্ট ললাট লিপি পাঠ করে 
জেনে নিয়েছেন তাঁর গোপন প্রেমিকার সাথে কোনোদিনই মুখে মুখে জানাজানি সম্ভব হবে না। তাঁর 
জীবনের অনিবার্য বিধিলিপি _ 
“বুকে বুকে শুধু বাজাইবে বীণা বেদনার বীণাপাণি!”৯ 


কবিতাটির দশম স্তবকে একটু ভাবান্তর পরিলক্ষিত হয়। কবির স্বীকারোক্তিতে ধরা পড়ে কবি তাঁর 
গোপন প্রেমিকাকে “যাহা নও তাই ক'রে হৃদয় ভরে অনুভব করেছেন। এই মুহূর্তে কবির একমুখীন আবেগ 
যেন ধরা পড়েছে। গোপন প্রেমিকার উপযুক্ত সঙ্গ না পেয়ে প্রেমিক কবি মনে মনে প্রেমের অমরাবতী রচনা 
করে তৃপ্ত হতে চেয়েছেন। বাস্তব জীবনে স্বেদ বিগলিত বাহুবন্ধনে প্রেমিকাকে কাছে না পেলেও কবি তাঁর 
হৃদয় ভাবনার অমরলোকে গোপন প্রেয়সীকে চির অক্ষয় করে পেতে চেয়েছেন। তাই কবির ঘোষণা __ 
“তোমারে লইয়া সাজাব না ঘর, সৃজিব অমরাবতী!...৮”১০ 


পরবতী দুটি স্তবকে কবির গোপন প্রিয়ার স্বরূপটি গুবাক তরুর রূপকল্পে প্রকাশিত হয়েছে। তরু ও 
বিহঙ্গের সম্পর্ক ব্যবহারের মধ্যে দিয়ে কবি এই কথা ঘোষণা করতে চেয়েছেন যে, ইতিপূর্বের প্রেম- 
অভিজ্ঞতাহীন প্রেমিকার হৃদয়প্রান্তে তিনি তাঁর প্রথম প্রণয় লেখাটি রচনা করতে পেরেই ধন্য হয়েছেন__ 

“তোমার পাতায় লিখিলাম আমি প্রথম প্রণয়-লেখা 
এইটুকু হোক্‌ সান্তুনা মোর, হোক্‌ বা না হোক্‌ দেখা।...”৯১ 


পর্ব-১, সংখ্যা-২, নভেম্বর, ২০২৪ আত্মদীপ ১৯৮ 


কাজী নজরচ্ল ইসলামের 'বাতায়ন-পাশে ওবাক তরছ্র.. তাপস মওল 


দূর থেকে ভালোবেসে জীবনের প্রথম প্রণয় নিবেদন করে কবি কৃতার্থ হতে চেয়েছেন। এই প্রেম 
মিলনধন্য হয়নি বলে কবি কিন্তু ভেঙে পড়েননি। তিনি বিরহানন্দে মগ্ন হতে চেয়েছেন। তিনি অনুভব 
করেছেন মিলনহীন এই প্রেমের স্মৃতি তাঁর চিত্তাকাশে দগ্ধ ধূপ গন্ধের মতো নিয়ত বিরাজমান হয়ে থাকবে। 


কবিতাটির ত্রয়োদশ স্তবকে কবির প্রেমাবেগের ইতিহাস স্পষ্টতা পেয়েছে। কারণ এখানে কবি গুবাক 
তরুর রূপকে তাঁর গোপন প্রিয়ার কাছে এই বেদনাস্সিপ্ধ প্রশ্ন উচ্চারণ করেছেন _ 
“...তুমিও কি অনুরাগে 
দেখেছ আমারে _ দেখিয়াছি যবে আমি বাতায়ন খুলি”? 
হাওয়ায় না মোর অনুরাগে তব পাতা উঠিয়াছে দুলি”,? ”৯২ 


অনুভব করা যায় আলোচ্য কবিতায় যে কবিপ্রিয়ার সাক্ষাৎ আভাসে ইঙ্গিতে মেলে সে কবিপ্রিয়ার সঙ্গে 
কবির দেওয়া নেওয়ার সেতুটি কোনোদিনই রচিত হয়নি। একমুখীন আবেগ নিয়ে সেই নারীর নানা ব্যবহারে 
কৰি খুঁজে পেয়েছেন প্রেমের চকিত প্রকাশ। স্বাভাবিকভাবেই কবির অতৃপ্ত মন বিদায়ের ক্ষণে হলেও 
প্রিয়তমার প্রেমের স্বীকৃতি পেতে চেয়েছে। 


তরুর স্মৃতিচারণের রূপকল্পে কবি তাঁর দূরবর্তিনী প্রেমিকার কাছে এক অস্ফুট আবেদন রচনা করেছেন__ 
যেদিন আকাশের চাঁদ ঝরে পড়বে গাছের পাতায় পাতায়, আলোর উৎস জাগবে বিশ্ব ভুবনে; সেদিন কি 
এই বন্ধ বাতায়নশূন্য কক্ষটির দিকে চেরে গুবাক তরুর স্মৃতি উদ্বেলিত হবে? বিশ্বাদ হয়ে যাবে কি আলোক 
চন্দ্রিমা? একথা বুঝতে অসুবিধা হয় না যে, আসলে কবি তাঁর প্রেমিকা নারীর উৎসব মুখরিত দিনেও তাঁর 
স্মৃতিপটে সংকীর্ণ উপস্থিতি কামনা করেছেন। আর এর মধ্যদিয়ে ব্যক্ত হয়েছে মানবের চিরন্তন আকুতি 
এবং অমরতার আকাজ্কা। এই অমরতার আকাজঙ্জা নিয়েই মানুষ শিলালিপি উৎকীর্ণ করেন; রচনা করেন 
স্মৃতিস্তম্ত। কবিও তাই তাঁর নীরব উদাসীন প্রেমিকার সঙ্গে মুখে মুখে কথা কইতে না পারার বেদনাকে ভুলে 
যেতে চেয়েছেন ক্ষণিক স্মৃতির সুনিশ্চিত আশ্বাসে। 


কবিতাটির পরবর্তী স্তবকে কবির বক্তব্য থেকে আমরা সুসংগতভাবে মনে করতে পারি কবির গোপন 
প্রেমিকা তাঁর বাস্তব জীবনে সুখ সৌভাগ্যের অধিকারিনী ছিলেন না। কবি তাই বেদনা রক্তিম কণ্ঠে বলেছেন 


“তোমার দুঃখ তোমারেই যদি, বন্ধু ব্যথা না হানে, 
কি হবে রিক্ত চিত্ত ভরিয়া আমার ব্যথার দানে!” 


কবিতাটির অন্তিম স্তবকে প্রেমের প্রতিদান না পাওয়ার বেদনায় কবির মনের অভিমান ঝলসিত হয়েছে। 
কবি তাঁর অচরিতার্থ প্রেমের গোপন নাযিকাকে উদ্দেশ্য করে অভিমানে ক্ষুব্ধ এই বাণী উচ্চারণ করেছেন _ 
“ভুল ক'রে কভু আসিলে স্মরণে অমনি তা যেয়ো ভুলি” ৮১৪ 
কিংবা 

“খুঁজো না তাহারে গণন-আঁধারে_ মাটিতে পেলে না যাকে!”১৫ 

আলোচ্য কবিতাটি নজরুল ইসলামের এক অনবদ্য সৃষ্টি। এই অনবদ্যতার বেশ কয়েকটি কারণ আছে। 
প্রথমত, কবিতাটির মধ্যে ভাব প্রকাশের শৃঙ্খলা ও রূপ রচনায় কবির শিল্পী সুলভ হৈর্য অবশ্য অনুভূত হয়। 
দ্বিতীয়ত, প্রেম ও প্রকৃতি চেতনার যে বেণীটি কবি রচনা করেছেন তা আদ্যন্ত সুসংবদ্ধ; প্রেম ও প্রকৃতি 
কোথাও স্বেচ্ছাচারী হয়ে একে অপরকে গৌণ বা শিথিল করে দেয়নি। তৃতীয়ত, কবিতাটির শুরু থেকে শেষ 
পর্যন্ত হৃদয়াবেগের যে আন্দোলন অনুভব করা যায় তা মাত্রাবৃত্তের নাতিদীর্ঘ পর্ব, নাতিমন্ুর লয়ে চমত্কার 
পর্ব-১, সংখ্যা-২, নভেম্বর, ২০২৪ আত্মদীপ ১৯৯ 


কাজী নজরচ্ল ইসলামের 'বাতায়ন-পাশে ওবাক তরছ্র.. তাপস মওল 


ভাষারূপ পেয়েছে। কবিতাটির মূল বৈশিষ্ট্য প্রেম ও প্রকৃতি চেতনার সমন্য়। এখানে বাচ্য হল প্রকৃতি শ্রীতি 
আর ব্যঞ্জনা হল মানবিক প্রেম। কবি নজরুল ইসলাম অত্যন্ত দক্ষতার সঙ্গে প্রাকৃতিক চিত্রকল্পের মধ্য দিয়ে 
তাঁর গোপন প্রেমিকার শরীরী রূপ, স্বভাব-প্রকৃতি ও প্রণয় বৈশিষ্ট্যকে রূপায়িত করেছেন। কবির গোপন প্রিয়া 
কবি চিন্তে কতটা স্থান লাভ করেছিলেন তা একটি সংক্ষিপ্ত চিত্রকল্পে উজ্ভ্বলভাবে ফুটে উঠেছে _ 

“জেগে দেখি, মোর বাতায়ন-পাশে জাগিছ স্বপনচারী 
নিশীথ রাতের বন্ধু আমার গুবাক-তরুর সারি!”১৬ 


কবির প্রেমিকা যে এক অনাধ্বাতা কুসুম; তাঁর জীবনে যে এখনও কোনো অতিথির পদসথ্গার ঘটেনি তা 

কৰি বুঝিয়ে দিয়েছেন অতি চমৎকার চিত্রকল্পের মাধ্যমে। চিত্রকল্পটি পরিপূর্ণভাবে প্রাকৃতিক অথচ এর 
অন্তরাল থেকে মানবিক প্রেমের ইতিহাস সুস্পষ্ট ভাবে অনুভূত হয় _ 

“হয়ত তোমার শাখায় কখনো বসেনি আসিয়া শাখী, 

তোমার কুঞ্জ পত্রকুঞ্জে কোকিল ওঠেনি ডাকি?। 

জেগেছে নিশীথে জাগে নি ক" সাথে খুলি” কেহ বাতায়ন। 

_সব আগে আমি আসি” 

তোমারে চাহিয়া জেগেছি নিশীথ, গিয়াছি গো ভালবাসি”! 

তোমার পাতায় লিখিলাম আমি প্রথম প্রণয়-লেখা 

এইটুকু হোক্‌ সান্তুনা মোর, হোক্‌ বা না হোক্‌ দেখা।......৮”১৭ 


বলা বাহুল্য প্রাকৃতিক চিত্রকল্প রচনায় কবির কৃতিত্ব যেমন ধরা পড়েছে ঠিক তেমনি এর অন্তরাল থেকে 
ব্ঞজিত হয়েছে এক নারীর জীবন ইতিহাস। ষোলোটি স্তবকে নির্মিত কবিতাটি প্রাকৃতিক চিত্রকল্পে ও 
প্রেমের ব্যঞ্জনায় অসাধারণ রূপে সার্থক। কবি সমগ্র কবিতাটির মধ্যে গুবাক তরুকে লক্ষ করে অচরিতার্থ 
প্রেমের যে প্রকাশ ঘটিয়েছেন তার মৃদু সৌরভ পাঠকের অন্তরাকাশকে ভরিয়ে রাখে। এই অসাধ্য সাধন 
সম্ভব হয়েছে কবির অনুভূতির গাঢ়তায় ও সরল প্রাঞ্জল প্রসাদণ্ডণ নির্ভর প্রকাশ ভঙ্গিমার কারণে। কবিতাটি 
পাঠ করলে অতি সহজে অনুভব করা যায় এই কবিতাটি আসলে এক অকপট সরল প্রেমিক হৃদয়ের ব্যর্থ 
প্রেমের বিধিলিপি। কবিতাটি “ক্রবাক" কাব্য গ্রন্থের অন্তর্গত একটি কবিতা। চক্রবাক দম্পতি কিংবদন্তি 
প্রসিদ্ধ চিরবিরহী পক্ষী যুগল। আলোচ্য কবিতাতেও এই চিরবিরহের বার্তায় ব্যক্ত হয়েছে। কবি যাকে স্বপ্নে 
নিশীথ জাগার সাথী হিসাবে পেয়েছেন সে কখনও এই বাস্তব মাটির বুকে “মুখে মুখে” তাঁর হৃদয়ের কথা 
কবিকে জানায়নি। এক অনতিক্রম্য বিচ্ছেদ বেদনায় কবির সংকীর্ণ মিলন উৎসব ম্লান হয়ে গেছে। আসন্ন 
বিচ্ছেদের বেদনা প্রেমিকার নৈকট্য লাভের দিনগুলিকেও বিষে নীল করে দিয়েছে। তবুও নীলকণ্ঠ কবি দগ্ধ 
ধূপের মত পুড়ে পুড়েও আপন আন্তরিক প্রেমানুভবের সৌরভে ভরে দিতে চেয়েছেন প্রেমিকার চিত্তাকাশ; 
রচনা করতে চেয়েছেন বিরহানন্দের অমরাবতী। সৃতরাং প্রাকৃতিক চিত্রকল্পকে আশ্রয় করে ব্যক্তিগত প্রেম- 
বিরহকে নিখিল মানবের প্রেম-বিরহে রূপান্তরিত করার মধ্যেই কবিতাটির কাব্য সৌন্দর্য অনুভব করা যায়। 

